על פי חוק פיצוי נפגעי תאונות דרכים (חוק הפלת"ד), כאשר אדם נפגע בתאונת דרכים בשעה שנהג ללא רשיון נהיגה תקף בכלי רכב מנועי, נהג בלי ביטוח חובה תקף לרכבו כשהוא מודע לכך, נהג ברכב שנעשה בו שימוש לביצוע עבירה פלילית, או גרם לתאונת הדרכים במזיד – הוא לא יהיה זכאי להגשת תביעת נזקי גוף בעקבות תאונת הדרכים. אולם ככל שהנפגע נפטר מפגיעותיו בתאונת הדרכים, גם אם ענה על אחד הקריטריונים לעיל, התלויים בו עדיין יהיו זכאים לקבלת פיצויים לפי הפלת"ד.